కరెన్సీ నోట్ల రద్దు ..కార్పొరేట్‌కు కస్టకాలమే
 
వినియోగరంగ వ్యయంపై పెరిగిన ఒత్తిడి
ఎఫ్‌ఎంసిజి రంగ కంపెనీలకే ఎక్కువ నష్టం
 
న్యూఢిల్లీ, నవంబరు 16: ప్రధాని నరేంద్రమోడీ ప్రకటించి అమలు చేస్తున్న కరెన్సీనోట్ల రద్దు ప్రభావం కార్పొరేట్‌ రంగంపై ఎంత మేర ఉంటుందన్నది ప్రస్తుతం ఇన్వెస్టర్లు అధ్యయనం చేస్తున్నా రు. గడచిన వారం రోజులుగా కరెన్సీ నోట్ల రద్దు, పాతనోట్ల మార్పిడి, డిపాజిట్‌ కార్యక్రమం నడుస్తున్న సంగతి తెలిసిందే. కంపెనీల లాభాలు ఏవిధంగా ఉంటాయన్నది ప్రస్తుతం అంచనా వేస్తున్న ఇన్వెస్టర్లు రానున్న రోజుల్లో ఈ సమస్య ఎంతవరకూ పట్టిపీడిస్తుందన్నది అధ్యయనంచేస్తున్నారు. స్వల్పవ్యవధిలో ఈ కార్యాచరణ వినియోగరంగంపై ఒత్తిడితెస్తుందని ఆర్ధికవేత్తలు సైతం ప్రకటించారు. వినియోగరంగ ఆధారిత ఉత్పత్తుల కంపెనీ లు అందుకు తగ్గట్లుగానే గడచిన నాలుగురోజులుగా నాలుగునెల ల కనిష్టస్థాయిలో కొనసాగుతున్నాయి. ఇక రాబడుల పునరుద్ధ రణలో కొంతజాప్యం జరుగుతుంది,
నగదులభ్యత సమస్య కొంతవరకూ ఈ వినియోగరంగ పరిశ్రమలను ఇబ్బందిపెడుతుం దని ముంబై కేంద్రంగా ఉన్న కోటక్‌ మహీంద్రబ్యాంకు అసెట్‌ మేనేజ్‌మెంట్‌ సిఇఒ నీలేష్‌షా వెల్లడించారు. చిన్నసైజు వినియోగ రంగపరంగా తాత్కాలికంగా హరించివేస్తుందని, అలాగే విచక్షణ వ్యయంపై ప్రభావం ఉంటుందని అంచనా. 13 బిలియన్‌ డాలర్ల వేతన ప్యాకేజిలు, ఆర్ధిక విస్తరణ ఏడుశాతం అంచనాలు, మంచి రుతుపవనాలు వంటివి కంపెనీల లాభదాయకతను పెంచుతా యని ఇన్వెస్టర్లు అంచనాలు వేసారు. అక్టోబరు అంచనాల్లో కార్పొ రేట్‌ రాబడులు భారత్‌లో కొంతమేర మెరుగుపడ్డాయి. అయితే ఆకస్మికంగా ప్రకటించిననిర్ణయం వల్ల నగదు లభ్యత అందుబాటు లోనికి రాలేదు. ప్రస్తుతం దేశంలో చెలామణిలో ఉన్న కరెన్సీలో 86శాతం రూ.500, రూ.1000 నోట్లే ఉన్నాయి. వీటి రద్దుతో ముందు ఆర్థిక వ్యవస్థను స్తంభింపచేసినట్లయింది. ఇప్పటివరకూ ఏ ఒక్కరూ కూడా అవినీతి వ్యతిరేక కార్యాచరణపై చర్చించక పోగా రద్దు మంచిదేనని వత్తాసునిస్తుండటంతో ప్రస్తుత చర్యలు ఈక్విటీ సెన్సెక్స్‌ రాబడులను నష్టాల్లోనికి నెట్టాయి. బంగారం, స్థిరాస్తి రంగాలకు తీవ్ర విఘాతం కలిగించిందనే చెప్పాలి. నగ దు లావాదేవీలు ఎక్కువ జరిగే వీటిలోనే ఎక్కువ వత్తిడి ఎదుర యింది.దీర్ఘకాలంలో ప్రయోజనాలు మెండుగా ఉంటాయని చెపు తున్న పాలకులు స్వల్పకాలికంగా ఎదురవుతున్న అనిశ్చితిని గట్టెక్కించే ఆలోచన చేయడంలేదన్న వాదనలున్నాయి. ప్రస్తుత చర్యలవల్ల మొత్తం ఆర్థిక కార్యకలాపాలన్నీ దెబ్బతిన్నాయి.
లెక్క కురాని నగదు లావాదేవీలకు ఎక్కువ ప్రభావం కనిపించిందని డచ్‌బ్యాంక్‌ ఎజి విశ్లేషకులు అభ§్‌ు లైజావాల, అభిషేక్‌ షరాఫ్‌లు పేర్కొన్నారు. ఇక డెవలపర్లు, సిమెంట్‌ ఉత్పత్తిదారులు, ఇన్‌ఫ్రా కంపెనీలువంటి వాటిపై ఎక్కువ ప్రతికూల ప్రభావం ఉంటుందని వీరు అంచనా వేసారు.ఏడునెలల కనిష్టస్థాయికి దేశంలోని రియల్‌ ఎస్టేట్‌ కంపెనీల షేర్లు దిగజారాయి. బిఎస్‌ఇ ఆటో సూచీ కూడా నాలుగురోజుల నష్టానికి దిగజారింది. ఆగస్టు 2009 నాటి కనిష్ట స్థాయిల్లో ఉంది. బిఎస్‌ఇ వినియోగరంగ సూచి, వస్తుసేతలసూచీ 14నెలల కనిష్టస్థాయికిచేరింది. గతవారం 6.4శాతం పెరుగుద లకు భిన్నంగా గడచిన ఐదురోజుల్లోనే భారీగా నష్టపోయింది. ఇక సెన్సెక్స్‌ 0.4శాతం బుధవారం లాభపడింది. ఐదునెలల కనిష్ట స్థాయి నుంచి క్రమేపీ రికవరీఅవుతోంది.ఫిబ్రవరినాటి కనిష్టస్థాయి నుంచి 15శాతం పైబడిందని నిపుణుల అంచనా. ఇక పాతనోట్ల డిపాజిట్‌తో బ్యాంకుల్లో డిపాజిట్లు పెరిగాయి.
అక్రమార్జనలు, నల్లధనంపై మోపిన ఉక్కుపాదంతో లెక్కలు తేలని ధనం బైటకు వస్తోంది. అంతేకాకుండా బ్యాంకుల్లో డిపాజిట్లు కూడా పెరుగు తున్నాయి. దీనివల్ల డిపాజిట్లు, రుణాలపై కూడా వడ్డీరేట్లు తగ్గు తాయని అంచనా. బ్యాంకు డిపాజిట్లు గడచిన మంగళవారం నుంచి చూస్తే 48 బిలియన్‌ డాలర్లు పెరిగాయి. ఇక ఉర్జిత్‌పటేల్‌ అధ్యక్షతన ఉన్న రిజర్వుబ్యాంకు మానిటరీ పాలసీ కమిటీ వడ్డీరేట్లను 0.25శాతం తగ్గించింది. మరింతగా తగ్గిస్తే ఇన్‌ఫ్రా ప్రాజె క్టులకు ఊతం ఇచ్చినట్లవుతుందని ఐసిఐసిఐ ప్రుడెన్షియల్‌ ఛీఫ్‌ ఇన్వెస్ట్‌మెంట్‌ ఆఫీసర్‌ వెల్లడించారు.
ఇప్పటికిప్పుడు కొంత సందిగ్ధత నెలకొంటుందని అయితే ఇన్వెస్టర్లు అప్రమత్తం అయి తమ ఈక్విటీ కేటాయింపులను పెంచుకోగలుగుతారని నరేన్‌ వెల్లడించారు. సెన్సెక్స్‌లోని కంపెనీల నిర్వహణ లాభం 12శాతం పెరిగింది. గడచిన రెండు త్రైమాసికాల్లో నాలుగు, ఆరుశాతంగా ఉన్న నిర్వహణలాభం ఒక్కసారిగా రెట్టింపు అయింది. ఈ కంపెనీల్లో నికర ఆదాయవనరులు కూడా వచ్చే 12నెలల్లో 20 శాతంగా ఉంటాయని అంచనా. అయితే రాబడుల రికవరీ శర వేగంగా మాత్రం ఉండబోదని మిరే§్‌ు అసెట్‌ గ్లోబల్‌ ఇన్వెస్ట్‌ మెంట్స్‌ సిఐఒ గోపాల్‌ అగర్వాల్‌ వెల్లడించారు.
ఈ నగదు సమస్య వినియోగదారుల్లో వినిమయ శక్తిని కొంతమేర తగ్గిస్తుందని, వచ్చే మూడు నుంచి ఆరునెలలపాటు ఇదేతీరు కొన సాగవచ్చని స్టాక్‌బ్రోకింగ్‌, ఆర్థికనిపుణులు సైతం విశ్లేషిస్తున్నారు. మొత్తం మీద మోడీ ప్రవేశపెట్టిన నోట్లరద్దు ఆర్థిక వ్యవస్థలో అనిశ్చితి, తక్షణ స్తంభనను తెచ్చిపెట్టిందనడంలో సందేహంలేదు.